CELEX: 31998L0038
Language: sl
Date: 1998-06-03 00:00:00
Title: Direktiva Komisije 98/38/ES z dne 3. junija 1998 o prilagoditvi Direktive Sveta 74/151/EGS o določenih sestavnih delih in značilnostih kmetijskih ali gozdarskih traktorjev na kolesih tehničnemu napredkuBesedilo velja za EGP.

Pomembno pravno obvestilo

|

31998L0038

Uradni list L 170 , 16/06/1998 str. 0013 - 0014

		Direktiva Komisije 98/38/ESz dne 3. junija 1998o prilagoditvi Direktive Sveta 74/151/EGS o določenih sestavnih delih in značilnostih kmetijskih ali gozdarskih traktorjev na kolesih tehničnemu napredku(Besedilo velja za EGP)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Direktive Sveta 74/150/EGS z dne 4. marca 1974 o približevanju zakonodaje držav članic o ES-homologaciji kmetijskih ali gozdarskih traktorjev na kolesih [1], kakor je bila nazadnje spremenjena z Direktivo 97/54/ES Evropskega parlamenta in Sveta [2], in zlasti člena 13 Direktive,ob upoštevanju Direktive Sveta 74/151/EGS z dne 4. marca 1974 o približevanju zakonodaje držav članic o določenih sestavnih delih in značilnostih kmetijskih ali gozdarskih traktorjev [3], kakor je bila nazadnje spremenjena z Direktivo 97/54/ES, in zlasti člena 4 Direktive,ker je glede na pridobljene izkušnje in tehnološki napredek zdaj primerno, da se prilagodijo zahteve glede sestavnih delov in značilnosti, določenih v členu 2 Direktive 74/151/EGS;ker so ukrepi, predvideni s to direktivo, v skladu z mnenjem Odbora za prilagajanje tehničnemu napredku, ustanovljenega z Direktivo 74/150/EGS,SPREJELA NASLEDNJO DIREKTIVO:Člen 1Priloge od I do VI Direktive 74/151/EGS se spremenijo v skladu s Prilogo k tej direktivi.Člen 21. Od 1. maja 1999 ne sme nobena država članica:- glede na tip traktorja zavrniti podelitve ES-homologacije, izdaje dokumenta iz zadnje alinee člena 10(1) Direktive 74/150/EGS, ali podelitve nacionalne homologacije, ali- prepovedati začetka uporabe traktorja,če ti traktorji ustrezajo zahtevam Direktive 74/151/EGS, spremenjene s to direktivo.2. Od 1. oktobra 1999 države članice:- ne smejo več izdajati dokumenta iz zadnje alinee člena 10(1) Direktive 74/150/EGS za tip traktorja, ki ne ustreza zahtevam Direktive 74/151/EGS, spremenjene s to direktivo,- lahko zavrnejo podelitev nacionalne homologacijo glede na tip traktorja, če ta ne ustreza zahtevam Direktive 74/151/EGS, spremenjene s to direktivo.Člen 31. Države članice sprejmejo zakone in druge predpise, potrebne za uskladitev s to direktivo, pred 1. majem 1999. O tem takoj obvestijo Komisijo.Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.Člen 4Ta direktiva začne veljati dvajseti dan po objavi v Uradnem listu Evropskih skupnosti.Člen 5Ta direktiva je naslovljena na države članice.V Bruslju, 3. junija 1998Za KomisijoMartin BangemannČlan Komisije[1] UL L 84, 28.3.1974, str. 10.[2] UL L 277, 10.10.1997, str. 24.[3] UL L 84, 28.3.1974, str. 25.--------------------------------------------------PRILOGAPriloge od I do VI Direktive 74/151/EGS se spremenijo na naslednji način:(a) V Prilogi I se izraz "teža" nadomesti z izrazom "masa".(b) V Prilogi II- dve alinei prve točke se nadomestita z naslednjim:- "dolžina: 255 ali 520 mm,- širina: 165 ali 120 mm.Izbira mora upoštevati veljavne mere v namembni državi članici".- Točka 2.1 se nadomesti z naslednjim:"2.1. Lega tablice glede na širino traktorjaSredišče tablice ne sme biti bolj oddaljeno proti desni, kot je simetralna ravnina traktorja.Levi stranski rob tablice ne sme biti bolj oddaljen proti levi, kot je navpična ravnina, ki je vzporedna s simetralno ravnino traktorja in se ga dotika v točki, kjer je prerez traktorja najširši."- Besedilo točke 2.4 se nadomesti z naslednjim:"Višina spodnjega roba plošče nad tlemi ne sme biti manjša od 0,3 metra; višina zgornjega roba plošče nad tlemi ne sme preseči 4,0 metra."(c) V Prilogi III se točki 2 doda naslednje besedilo:"Cevi za polnjenje goriva in odprtina za polnjenje morata biti nameščena izven kabine."(d) Priloga IV se nadomesti z naslednjim:"PRILOGA IVDODATNE UTEŽIČe je traktor opremljen z dodatnimi utežmi zaradi izpolnjevanja drugih zahtev za ES-homologacijo, mora te dodatne uteži dobaviti proizvajalec traktorja, biti morajo prirejene za pritrditev na traktor, na njih mora biti odtisnjen znak proizvajalca in pravilna navedba mase v kilogramih s točnostjo ± 5 %. Prednje dodatne uteži, ki so namenjene za pogosta snemanja in pritrjevanja, morajo dopuščati najmanj 25 mm varnostne razdalje za prijemalne ročaje. Način za določanje mesta, kamor je treba namestiti dodatne uteži, mora biti tak, da se zaradi nepazljivosti dodatne uteži ne ločijo od traktorja (npr. pri prevrnitvi traktorja)."(e) V Prilogi V se točka 2.1.4 nadomesti z naslednjim:"2.1.4. "(f) V Prilogi VI se točki II.1 doda naslednje besedilo:"Zadnji del izpušne cevi mora biti nameščen tako, da izpušni plini ne morejo vdirati v kabino."--------------------------------------------------PRILOGA IVDODATNE UTEŽIČe je traktor opremljen z dodatnimi utežmi zaradi izpolnjevanja drugih zahtev za ES-homologacijo, mora te dodatne uteži dobaviti proizvajalec traktorja, biti morajo prirejene za pritrditev na traktor, na njih mora biti odtisnjen znak proizvajalca in pravilna navedba mase v kilogramih s točnostjo ± 5 %. Prednje dodatne uteži, ki so namenjene za pogosta snemanja in pritrjevanja, morajo dopuščati najmanj 25 mm varnostne razdalje za prijemalne ročaje. Način za določanje mesta, kamor je treba namestiti dodatne uteži, mora biti tak, da se zaradi nepazljivosti dodatne uteži ne ločijo od traktorja (npr. pri prevrnitvi traktorja).--------------------------------------------------